ระเบียบธนาคารแห่งประเทศไทยที่ สรข. 1 /2561ว่าด้วยการดําเนินการกรณีสมาชิกของระบบการชําระเงินที่มีความสําคัญเข้าสู่กระบวนการฟื้นฟูกิจการหรือกระบวนการล้มละลาย-------------------------------อื่นๆ - 1. เหตุผลในการออกระเบียบ ธนาคารแห่งประเทศไทย (ธปท.) ซึ่งเป็นผู้ให้บริการระบบบาทเนต และระบบการหักบัญชีเช็คด้วยภาพเช็คและระบบการจัดเก็บภาพเช็ค ซึ่งถือเป็นระบบการชําระเงินที่มีความสําคัญต่อความมั่นคงของประเทศตามพระราชบัญญัติระบบการชําระเงิน พ.ศ. 256 ได้พิจารณาถึงความเสี่ยงพื้นฐานทางด้านการเงิน (Financial Risk) อันมีสาเหตุมาจากการที่สมาชิกที่เป็นผู้ใช้บริการระบบถูกศาลสั่งพิทักษ์ทรัพย์และไม่สามารถชําระเงินได้ จึงกําหนดหลักเกณฑ์การคุ้มครองรายการการโอนเงิน และการชําระดุลที่ได้ดําเนินการก่อนเวลาที่ศาลมีคําสั่งพิทักษ์ทรัพย์ให้มีผลสมบูรณ์ ไม่สามารถเพิกถอน แก้ไข หรือกลับรายการได้ เพื่อมิให้เกิดความเสี่ยงทางด้านเครดิต (Credit Risk และผลกระทบทางการเงินในวงกว้างที่อาจเกิดขึ้นกับสมาชิกที่เป็นผู้ใช้บริการระบบและผู้เกี่ยวข้อง ธปท. จึงได้ออกระเบียบเพื่อกําหนดแนวทางของ ธปท. ซึ่งเป็นผู้ให้บริการระบบ และสมาชิกที่เป็นผู้ใช้บริการระบบ ในการดําเนินการในกรณีดังกล่าว เพื่อให้มีกรอบและหลักเกณฑ์ในการปฏิบัติให้เป็นไปตามกฎหมายและมีมาตรฐานเดียวกันอื่นๆ - 2. อํานาจตามกฎหมาย อาศัยอํานาจตามมาตรา 44 แห่งพระราชบัญญัติธนาคารแห่งประเทศไทย พุทธศักราช 2485 และที่แก้ไขเพิ่มเติมอื่นๆ - 3. ขอบเขตการบังคับใช้ ผู้ใช้บริการบาทเนตตามระเบียบธนาคารแห่งประเทศไทยว่าด้วยการบริการบาทเนต พ.ศ. 2549 และธนาคารสมาชิกตามระเบียบธนาคารแห่งประเทศไทยว่าด้วยระบบการหักบัญชีเช็คด้วยภาพเช็คและระบบการจัดเก็บภาพเช็คอื่นๆ - 4. เนื้อหา ข้อ 1 ในประกาศนี้ "ระบบการชําระเงินที่มีความสําคัญ" หมายถึง ระบบบาทเนตและระบบการหักบัญชีเช็คด้วยภาพเช็คและระบบการจัดเก็บภาพเช็ค "ธปท." หมายถึง ธนาคารแห่งประเทศไทยตามกฎหมายว่าด้วยธนาคารแห่งประเทศไทย "สมาชิก" หมายถึง ผู้ใช้บริการบาทเนตตามระเบียบธนาคารแห่งประเทศไทยว่าด้วยการบริการบาทเนต หรือธนาคารสมาชิกตามระเบียบธนาคารแห่งประเทศไทยว่าด้วยระบบการหักบัญชีเช็คด้วยภาพเช็คและระบบการจัดเก็บภาพเช็ค "รายการ" หมายถึง คําสั่งโอนเงินในระบบบาทเนต หรือข้อมูลและภาพเช็คที่รับและส่งผ่านระบบการหักบัญชีเช็คด้วยภาพเช็ค ข้อ 2 ในกรณีที่สมาชิกยื่นคําร้องหรือถูกร้องขอต่อศาลให้ฟื้นฟูกิจการและศาลมีคําสั่งรับคําร้องขอให้ฟื้นฟูกิจการ ถูกฟ้องล้มละลาย หรือถูกศาลสั่งพิทักษ์ทรัพย์ ให้สมาชิกโดยผู้รับมอบอํานาจตามหนังสือมอบอํานาจแนบท้ายระเบียบนี้ ดําเนินการแจ้งให้ ปท. ทราบทันที และรายงานสถานะของสมาชิกดังกล่าวตามแบบฟอร์ม "การแจ้งสถานะสมาชิกของระบบการชําระเงินที่มีความสําคัญตามพระราชบัญญัติระบบการชําระเงิน พ.ศ.2560" เมื่อ ธปท. ได้รับแจ้งแล้ว ธปท. จะแจ้งสมาชิกรายอื่นรวมถึงผู้เกี่ยวข้องทราบ ข้อ 3 ในกรณีที่สมาชิกรายใดรายหนึ่งเข้าสู่กระบวนการล้มละลาย ให้สมาชิกรายดังกล่าวดําเนินการ ดังนี้ 3.1 เมื่อสมาชิกทราบวันที่ศาลนัดพิจารณาคดีล้มละลาย ให้สมาชิกดําเนินการแจ้งวันและเวลาที่ศาลนัดให้ ธปท. ทราบทันที โดยในวันที่ศาลนัด ธปท. จะระงับการให้บริการชั่วคราวแก่สมาชิกรายดังกล่าว ตั้งแต่เวลาที่ศาลนัดจนกว่าศาลจะมีคําสั่งเสร็จสิ้น พร้อมกับแจ้งให้สมาชิกรายอื่นรวมถึงผู้เกี่ยวข้องทราบ 3.2 เมื่อศาลมีคําพิพากษาหรือมีคําสั่งในคดีล้มละลายของสมาชิกรายใดแล้วให้สมาชิกรายนั้นดําเนินการแจ้งคําสั่งศาลให้ ปท. ทราบทันที เพื่อ ธปท. จะดําเนินการ ดังนี้ (1) กรณีศาลมีคําพิพากษายกฟ้อง หรือมีคําสั่งใด ๆ ที่ไม่ใช่คําสั่งพิทักษ์ทรัพย์สมาชิก ธปท. จะยกเลิกการระงับการให้บริการชั่วคราว และแจ้งให้สมาชิกรายอื่นรวมถึงผู้เกี่ยวข้องทราบ (2) กรณีศาลมีคําสั่งพิทักษ์ทรัพย์สมาชิก ธปท. จะระงับการให้บริการชั่วคราวกับสมาชิกรายดังกล่าวต่อไปจนกว่าศาลจะมีคําสั่งเป็นอย่างอื่น และแจ้งให้สมาชิกรายอื่นรวมถึงผู้เกี่ยวข้องทราบ (3) กรณีศาลมีคําสั่งอันเป็นเหตุให้สมาชิกหลุดพ้นจากการพิทักษ์ทรัพย์ เช่น ศาลมีคําสั่งเห็นชอบด้วยกับการประนอมหนี้ก่อนล้มละลาย ให้สมาชิกรายนั้นแจ้งคําสั่งศาลให้ ธปท. ทราบทันที โดย ธปท. จะยกเลิกการระงับการให้บริการชั่วคราวแก่สมาชิกรายดังกล่าว และแจ้งให้สมาชิกรายอื่นรวมถึงผู้เกี่ยวข้องทราบ (4) กรณีศาลมีคําพิพากษาให้สมาชิกล้มละลาย ธปท. จะเพิกถอนการให้บริการแก่สมาชิกรายนั้น และแจ้งให้สมาชิกรายอื่นรวมถึงผู้เกี่ยวข้องทราบ 3.3 กรณีที่ศาลเห็นชอบด้วยกับการขอประนอมหนี้ก่อนล้มละลาย แต่ต่อมาสมาชิกไม่สามารถปฏิบัติตามคําขอประนอมหนี้ดังกล่าวได้ เมื่อสมาชิกทราบวันที่ศาลนัดฟังคําพิพากษา ให้สมาชิกดําเนินการแจ้งวันและเวลาที่ศาลนัดให้ ปท. ทราบทันที โดย ธปท. จะระงับการให้บริการชั่วคราวแก่สมาชิกรายดังกล่าว ตั้งแต่เวลาที่ศาลนัดจนกว่าศาลจะมีคําพิพากษาเสร็จสิ้นพร้อมกับแจ้งให้สมาชิกรายอื่นรวมถึงผู้เกี่ยวข้องทราบ ในกรณีตามวรรคหนึ่ง หากศาลมีคําพิพากษาให้สมาชิกล้มละลาย ธปท. จะเพิกถอนการให้บริการแก่สมาชิกรายนั้น และแจ้งให้สมาชิกรายอื่นรวมถึงผู้เกี่ยวข้องทราบ ข้อ 4 การดําเนินการของ ธปท. และสมาชิก กรณีสมาชิกรายใดรายหนึ่งเข้าสู่กระบวนการล้มละลายตามข้อ 3 เช่น การระงับการให้บริการชั่วคราว การยกเลิกการระงับการให้บริการชั่วคราว ตลอดจนการเพิกถอนการให้บริการ ให้เป็นไปตามหลักเกณฑ์วิธีการที่ ธปท.ประกาศกําหนด ข้อ 5 รายการโอนเงินหรือชําระดุลที่ส่งเข้าระบบการชําระเงินที่มีความสําคัญจะมีผลสมบูรณ์เมื่อ ธปท. ได้หักเงินจากบัญชีของสมาชิกผู้โอนและนําเข้าบัญชีของสมาชิกผู้รับโอนก่อนเวลาที่ศาลมีคําสั่งพิทักษ์ทรัพย์สมาชิก โดยสมาชิกหรือผู้ที่เกี่ยวข้องจะไม่สามารถเพิกถอน แก้ไข หรือกลับรายการได้ ข้อ 6 สมาชิกต้องดําเนินการซักซ้อมกระบวนการกรณีสมาชิกเข้าสู่กระบวนการล้มละลายตามข้อ 3 ร่วมกับสมาชิกรายอื่นและผู้เกี่ยวข้อง อย่างน้อยปีละ 1 ครั้ง ทั้งนี้ตามที่ ธปท.กําหนด ข้อ 7 การแจ้งให้ ปท. ทราบตามระเบียบนี้ ให้สมาชิกแจ้งไปที่ทีมสมาชิกสัมพันธ์ฝ่ายการชําระเงินและพันธบัตร หรือตามที่ ธปท. ได้แจ้งเปลี่ยนแปลงในภายหลังในการแจ้งให้สมาชิกและผู้ที่เกี่ยวข้องทราบตามระเบียบนี้ ธปท. จะแจ้งให้ทราบผ่านช่องทาง Broadcast E-mail SMS หรือช่องทางอื่นใดเพื่อให้สมาชิกและผู้ที่เกี่ยวข้องสามารถทราบได้ ข้อ 8 ธปท. สงวนสิทธิ์ที่จะปรับปรุงแก้ไข เพิ่มเติมหรือเปลี่ยนแปลงระเบียบ ประกาศหรือเอกสารที่เกี่ยวข้องตามระเบียบนี้ได้ โดย ธปท. จะแจ้งให้สมาชิกทราบล่วงหน้า ข้อ 9 ให้ถือว่าสมาชิกตกลงผูกพันและปฏิบัติตามระเบียบและข้อกําหนดอื่นใดที่ออกตามระเบียบนี้อื่นๆ - 5.วันเริ่มต้นบังคับใช้ ระเบียบนี้ให้ใช้บังคับตั้งแต่วันประกาศเป็นต้นไปผู้มีอํานาจลงนาม - ประกาศ ณ วันที่ 23 เมษายน พ.ศ.2561 (นายวิรไท สันติประภพ)ผู้ว่าการธนาคารแห่งประเทศไทย